Keskkonnaamet
info@keskkonnaamet.ee

Põllumajandus- ja Toiduamet
pta@pta.agri.ee

Riigimetsa Majandamise Keskus
rmk@rmk.ee

	 Meie: 08.03.2023 nr 6-2/662-1

 

Tartu valla veekogude hooldusniitmine

Tartu Vallavalitsus soovib 2023. aastal niita veetaimestikku järgmistel Tartu valla veekogudel:

•	Kõrveküla paisjärv (KÜ tunnus 79403:002:1612, Tartu vald, Kõrveküla alevik);
•	Kõrveküla tehisjärv (KÜ tunnus 79601:001:1424, Tartu vald, Kõrveküla alevik (mitte terve järv, vaid ainult KÜl 79601:001:1424 olev osa));
•	Palalinna järv (KÜ tunnus 79401:005:0276, Tartu vald, Lähte alevik);
•	Laeva paisjärv (KÜ tunnus 38301:002:0158, Tartu vald, Laeva küla, niidetava ala joonis lisatud);
•	Vasula veepark (KÜ tunnus 79401:001:0482, Tartu vald, Vasula alevik)
•	Tabivere supluskoht (KÜ tunnus 77301:001:0318, Tartu vald, Valgma küla, niidetava ala joonis lisatud).

Tegemist Tartu vallas olevate puhke- ja ujumiskohtadega, mille hooldamine on vajalik, et tagada ujumis- ja puhkevõimaluste säilimine.

Laeva paisjärve läbib Laeva jõgi, mis on riigi poolt korrashoitav ühiseesvool. Tabivere supluskoha niidetav ala asub Valgma külas maaüksusel 77301:001:0318, mille valitsejaks on Keskkonnaministeerium ja volitatud asutus on Riigimetsa Majandamise Keskus.

Veetaimestikku on kavas niita 2023. aasta juulis ja augustis. Niitmistööde järgselt kogutakse taimed kokku ja tõstetakse järvest välja kaldale, kus neil lastakse taheneda, seejärel niitmisjäägid utiliseeritakse. Veetaimed niidetakse spetsiaalse niidukiga.

Ka 2022. aastal teostasime eelpoolnimetatud veekogudel taimestiku niitmist. 

Palume kavandatavad tegevused kooskõlastada.

Lugupidamisega

/allkirjastatud digitaalselt/

Marjaliis Kivisaar
Keskkonnaspetsialist

Lisad: Laeva paisjärve niidetav ala, Tabivere supluskoha niidetav ala